לנפתלי הרץ ואציע לבני המשפחה לעזוב שם הכל, פשוטו כמשמעו, ולהצטרף אלינו, כאן בקנדה". ואכן, מייד עם שובו לאחר יום עמל מייגע במיוחד, התיישב אייב מייד אל השולחן לרשום איגרת לאחיו, נפתלי הרץ. כחודש ימים המתין אייב לתשובתו של נפתלי הרץ בהקשר לרעיון הגירתם לקנדה שלו ושל בני המשפחה, אשר נותרו להתגורר בעיירה רודניק נד סאנם. בכל יום היה מגיע מודאג למשרד הדואר,  בכדי לבדוק האם התקבלה איגרת עבורו. "זהו זמן לא טוב, שם באירופה." - היה משיב את פניו ריקם פקיד הדואר.- "הדואר מתעכב בדרך זמן רב." לבסוף, בתחילת חודש אלול, קיבל איגרת מאת נפתלי הרץ. וכך רשם הוא באיגרת:  "ברצוני ליידע אותך אחי היקר אייב, כי אנו כולנו שלמים ובריאים, לעת עתה. הייתי חפץ מאוד לנסות ולעבור מן האזור רווי המאבקים הזה הקרוי "אירופה" אל מקום שפוי יותר. הנני מבקש להודיעך כי מוכן אני לעשות ניסיון שכזה ולהשתקע דרך קבע בקנדה, באם תימצא לי פרנסה הולמת. לכן, מתכוון אני להגיע לטורונטו לקראת ראש השנה. העליתי את רעיון ההגירה אף בפני אחיותינו גולדה, אסתר וחנה, והן הבטיחו לשקול את העניין בכובד ראש. לכולן ולבני משפחותיהן - שלום. מסור אהבתי למיני